open-index/open-wikipedia-markdown huggingface dataset:
1964ko Espainiako Traineru Txapelketa

**1964ko Espainiako Traineru Txapelketa** (txapelketaren 17. ekitaldia) urte honetako irailaren 16an jokatu zen Bermeon, eta Oriok bere bosgarren txapelketa irabazi zuen. Honekin palmaresean San Juan eta Orio 5 garaipenekin berdinduta gelditu ziren.

## Historia 
Itsaso txarrarekin jokatu zen eta traineruen arteko aldeak handiak izan ziren.

## Parte-hartzaileak 
## Emaitzak 
## Tripulazio irabazlea 
* Emen Gatoxti
** Patroia: Klaudio Etxeberria "Gorria"
** Arraunlariak: Batista Oliden, Inazio Erkizia, Jose Ramon Oiarzabal, Antonio Oliden, Inazio Perez, Tiburtzio Etxeberria, Antonio Aduriz, Victoriano Luzuriaga, Jose Antonio Esnal, Juan Lizarralde "Altxerri", Jose Ramon Aizpurua, Martin Zubeltzu, Estanislao Otegi.

## Ikus, gainera 
* Espainiako Traineru Txapelketa

## Kanpo estekak
1965eko Espainiako Traineru Txapelketa

**1965eko Espainiako Traineru Txapelketa** (txapelketaren 18. ekitaldia) urte honetako abuztuaren 22an jokatu zen Coruñan, eta Pedreñak bere laugarren txapelketa irabazi zuen, aurrekoa irabazi eta 17 urtetara.

## Historia 
1957 eta 1961 artean Generalisimoaren Kopa erabili zen Espainiako txapelduna aukeratzeko eta ondorengo hiru urtetan Euskal herrian jokatu zen. 1965ean berriz ere Coruñara eraman zuten txapelketa eta Generalisimoaren Kparekin batera jokatu zen. Azken 15 urteetan ez zen traineru kantabriarrik izan uretan eta 1965ean Pedreñak tripulazio indartsua osatu zuenez Espainiako txapelketara azaldu eta erraz irabazi zuen lehia.

Itsaso txarra izan zen eta bi traineru erretiratu egin ziren.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: José Bedia
** Arraunlariak:

## Ikus, gainera 
* Espainiako Traineru Txapelketa

## Kanpo estekak
Ziklotroi

eskuinera|thumb|250px|Ziklotroiaren funtzionamenduaren eskema.
eskuinera|thumb|250px|Lawrence-ren 1934ko patentearen ziklotroiaren jatorrizko diseinua.
**Ziklotroia** partikula-azeleragailu mota bat da. Ernest O. Lawrence fisikari estatubatuarrak asmatu zuen 1932an, eta Fisikako Nobel Saria jaso zuen horregatik (hala ere, 1929an Leó Szilárd hungariarrak ziklotroiaren diseinu bat egina zuen jada).

Ziklotroian elektrikoki kargatutako partikulak zentrotik kanporanzko ibilbide espirala egiten du. Ziklotroia bi zirkuluerdiz osatua dago; zirkuluerdian sartzean, partikulek ibilbide espirala egiten dute eremu magnetiko estatiko baten pean (elektrikoki kargatutako edozein partikulak bere norabidearekiko perpendikularra den Lorentzen indarra jasaten du eremu magnetiko batean perpendikularki sartzen bada), eta, zirkuluerdien arteko erdiko gunean, maiztasun handiko eremu elektriko aldakor baten pean azeleratzen dira. Partikula kargatuen ibilbidearen erradioa, daramaten abiadurari proportzionala da.

Ziklotroia partikula-azeleragailu ahaltsuena izan zen 1950eko hamarkadan sinkrotroiak gainditu zuen arte, baina oraindik ere fisikan eta medikuntzan erabiltzen dira, eta energia handiko partikula-azeleragailu moderno gehienak ziklotroiaren ondorengoak dira.

## Kanpo estekak
1966ko Espainiako Traineru Txapelketa

**1966ko Espainiako Traineru Txapelketa** (txapelketaren 19. ekitaldia) urte honetako abuztuaren 26an jokatu zen Santanderren, eta Pedreñak bere bosgarren txapelketa irabazi zuen. San Juan eta Oriorekin batera berdinduta gelditu zen palmaresaren goikaldean.

## Historia 
1950ko Espainiako txapelketa anulatua izan zenetik kantabriarrak haserre ziren arraun munduarekin. 15 urte pasa behar izan ziren traineru kantabriar bat uretan ikusteko eta 1965ean Pedreñaren nagusitasunaz animatuta 1966an Santanderren antolatu zuten Espainiako txapelketa.

1965ean Pedreña izan zen Espainiako txapelduna eta Hondarribia Kontxako irabazlea, baina ez batean ez bestean ez ziren elkarren kontra aritu. Denboraldi amaieran bien arteko bi desafio egin zituzten eta hondarribitarrak izan ziren bietan garaile. 1966ko Espainiako txapelketak ikusmin handia sortu zuen berriz ere bi oilarren arteko lehia ikusteko. Hondarribia nagusitu zen 11 segundutako aldeaz, baina epaileek deskalifikatu egin zuten ziaboga berea ez zen baliza batean argudiatuta, eta Pedreña izan zen txapelduna. Polemikak denbora luzea iraun zuen.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: Víctor Castanedo
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1962ko Espainiako Traineru Txapelketa

**1962ko Espainiako Traineru Txapelketa** (txapelketaren 15. ekitaldia) urte honetako irailaren 9an jokatu zen Donostian, eta San Juanek bere laugarren txapelketa irabazi zuen.

## Historia 
1957 eta 1961 artean Coruñan jokatu ziren Espainiako txapelketak. Azken bi ekitaldietan galiziarrak izan ziren nagusi eta talde euskaldun eta kantabriarrek gero eta interes txikiagoa azaldu zuten Galiziarako bidaia egiteko. 1962an beraz Donostian antolatzea erabaki zen. Aukeratutako eguna iraliaren 9a izan zen eta Kontxako Banderaren bi jardunaldien artean egokitu zen. Eskualde bakoitzeko traineru batek hartu behar zuen bertan parte, galiziar batek, asturiar batek, bizkaitar batek eta gipuzkoar batek.

Kontxako Banderan talde gipuzkoarrak bakarrik arituko zirenez lehen jardunaldiko irabazlea izan zen sailkatua, San Juan hain zuen ere. Gainerako talde gipuzkoarrek kontsolazio txanda bat jokatu zuten Espainiako txapelketaren aurretik eta "Trofeo Delegación Nacional de Deportes" saria jaso zuen Orio irabazleak. Aipatzekoa da Oriok 21:36:1/5-eko denbora egin zuela Espainiako txapelduna izan zen San Juanek baino 27 segundu hobea.

## Parte-hartzaileak 
## Emaitzak 
## Tripulazio irabazlea 
* San Juan
** Patroia: Bibiano Etxabe
** Arraunlariak:

## Ikus, gainera 
* Espainiako Traineru Txapelketa

## Kanpo estekak
Héraðsvötn

**Héraðsvötn** iparraldeko Islandiako ibaia da, Norðurland vestra eskualdekoa.

Austari-Jökulsá eta Vestari-Jökulsá ibaien lotunean jaioa, eskualdea zeharkatzen du Skagafjörðurreko fiordoan itsasoratu arte.

## Kanpo estekak
1967ko Espainiako Traineru Txapelketa

**1967ko Espainiako Traineru Txapelketa** (txapelketaren 20. ekitaldia) urte honetako abuztuaren 20an jokatu zen Portugaleten, eta Pedreñak bere seigarren txapelketa irabazi zuen palmaresean aurreneko postua eskuratuz.

## Historia 
1966ko deskalifikazioaz minduta Hondarribiak parte ez hartea erabaki zuen eta Pedreña eta Orioren arteko lehia estua izan zen. Kantabriarrak nagusitu ziren hiru segundu eskasen aldeaz.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: Rubén Laso
** Arraunlariak:

## Ikus, gainera 
* Espainiako Traineru Txapelketa

## Kanpo estekak
Harry Potter eta sorgin harria (filma)

**Harry Potter eta sorgin harria** (Britainia Handian, jatorriz eta ; AEBn, Pakistanen, Sri Lankan eta Indian: ''Harry Potter and the Sorcerer's Stone*) 2001eko fantasiazko film bat da, Chris Columbus estatubatuar zinema zuzendariarena. J. K. Rowling idazlearen *Harry Potter eta sorgin harria* eleberrian oinarritua dago. Daniel Radcliffe, Rupert Grint, Emma Watson, Richard Harris, Maggie Smith, Alan Rickman, eta Robbie Coltrane aktoreek antzeztu zuten.

Hiru Oscar Sari eta BAFTA Sarien izendapena jaso zuen: Jatorrizko soinu banda onenaren Oscar Saria (John Williams), Zuzendaritza artistiko onenaren Oscar Saria (Stuart Craig eta Stephenie McMillan) eta Jantzi-diseinu onenaren Oscar Saria (Judianna Makovsky).

## Argumentua 
Harry Potter mutikoak bere 11. urtebetzean aztia dela jabetu eta Hogwarts Magia eta Aztikeria Ikastetxeko onarpen gutuna jasoko du. Ikastetxe honetan bere bi adiskideminak izango direnak ezagutuko ditu: Ron Weasley eta Hermione Granger. Era berean Harry besteengandik nabarmentzen den aztia dela ohartuko da: urte bakar bat zuela bere familia eraso eta hil zuen Lord Voldemort azti zitalari biziraun zion bakarra izan baitzen.

## Aktoreak 
## Ikus gainera 
* *Harry Potter eta sorgin harria*

## Kanpo estekak 
*  *Harry Potter eta sorgin harria* filmaren trailer edo iragarkia. *Youtube*.
*  *Harry Potter and the Philosopher's Stone'' filmaren IMDBko fitxa.
*  Harry Potter saileko filmen webgunea.
Abdalwadidak

**Abdalwadidak** (, *Bānu ʿabd āl-Wād*) edo **zijandarrak**

Almohadeek 1236an boterea lortu zutenean, Tilimsengo Erresumak abdaluadiek gobernaturiko estatu independente bilakatu zen. Yaghmurasen Ibn Zyanek bertoko berbere taldeak bildu zituen eta Granadako emirraren eta Alfontso X.a Gaztelakoaren laguntzari esker, mariniak aurre egin zituen. Bere agintaldiak 1235 eta 1556 artean iraun zuen.

## Buruzagi abdalwadidak 
* Yghomracen Ibn Zyan 1236–1283 edo Abu Yahya I.a bin Zayyan (1236–1283)
* Abu Said Uthman I.a 1283–1303 edo Othmane Ibn Yaghmoracen (1283–1304)
* Abu Zayyan I.a 1303–1308
* Abu Hammu I.a 1308–1318
* Abu Tashufin I.a 1318–1337
*1337–1348: lehen marinien konkista*
* Abu Said Uthman II.a 1348–1352
* Abu Thabid I.a (burukide) 1348–1352
*1352–1359: bigarren marinien konkista*
* Abu Hammu II.a Musa
* Abu Zayyan Muhammad II.a ibn Uthman
* Abu Tashufin II.a 1389–1393
* Abu Thabid II.a 1393
* Abul Hadjdjadj I.a 1393–1394
* Abu Zayyan II.a 1394–1399
* Abu Muh I.a 1399–1401
* Abu Abdallah I.a 1401–1411
* Abd er Rahman I.a bin Abu Muh 1411
* Said I.a bin Abu Tashufin 1411
* Abu Malek I.a 1411–1423
* Abu Abdallah II.a 1423–1427
*1427–1429: Gerra Zibila*
* Abu Abdallah II.a 1429–1430
* Abu Abbas Ahmad I.a 1430–1461
* Abu Abdallah III.a 1461–1468
* Abu Tashufin III.a 1468
* Abu Abdallah IV.a 1468–1504
* Abu Abdallah V.a 1504–1517
* Abu Hammu III.a 1517–1527
* Abu Muh II.a 1527–1540
* Abu Abdallah VI.a 1540
* Abu Zayyan III.a 1540–1543
*1543–1544: Saadien konkista*
* Abu Zayyan III.a 1544–1550
* Al Hassan ben Abu Muh 1550–1556

## Erreferentziak 
## Kanpo estekak
Marindarrak

**Marindarrak** edo **Mariniak** ( *Imrinen*,  *Al Marīniyūn*) edo **Banu Abd al-Haqq** XIII. eta XV. mendeen artean Maroko gobernatu zuen zenata berbere leinua izan zen.

1244an almohadeak mendean hartu zituzten, eta XIV. mendearen erdialdean Magreb osoko jabe bilakatu ziren. XIII. eta XIV. mendeetan, Al-Andalusko Granadako Erresuma babestu zuten baina 1340an Europara pasatzea saiatu zirenean, Gaztelako Erresumak Río Saladoko guduan menderatu zien eta Algeciras 1344an galdu zuten.

1465eko Marokoko matxinadan boterea galdu zuten eta 1472an Watasiden dinastiak ordezkatuak izan ziren.

## Buruzagi marindarrak 
* **1215–1269: buruzagi matxinoak**
** Abd al-Haqq I.a (1215–1217)
** Uthman I.a (1217–1240)
** Muhammad I.a (1240–1244)
* **1244 : Fezko emir mariniak**
** Abu Yahya ibn Abd al-Haqq (1244–1258)
** Umar (1258–1259)
** Abu Yusuf Yaqub (1259–1269)
* **1269–1465 : Fez eta Marokoko sultan mariniak**
** Abu Yusuf Yaqub (1269–1286)
** Abu Yaqub Yusuf (1286–1306)
** Abu Thabit Amir (1307–1308)
** Abu al-Rabi Sulayman (1308–1310)
** Abu Said Uthman II.a (1310–1331)
** Abu al-Hasan 'Ali (1331–1348)
** Abu Inan Faris (1348–1358)
** Muhammad II.a Said (1359)
** Abu Salim Ali II.a (1359–1361)
** Abu Umar Tashfin (1361)
** Abu Zayyan Muhammad III.a (1362–1366)
** Abu l-Fariz Abdul Aziz I.a (1366–1372)
** Muhammad as-Saîd (1372–1374)
** Abu l-Abbas Ahmad (1374–1384)
** Abu Zayyan Muhammad IV.a (1384–1386)
** Muhammad V.a (1386–1387)
** Abu l-Abbas Ahmad (1387–1393)
** Abdul Aziz II.a (1393–1398)
** Abdullah (1398–1399)
** Abu Said Uthman III.a (1399–1420)
** Abd al-Haqq II.a (1420–1465)

## Erreferentziak 
## Kanpo estekak
Nazaré

**Nazaré** Portugalgo Leiria barrutian dagoen kontzejua da. 2011ko erroldaren arabera, herriak 15.060 biztanle ditu.

## Etimologia 
kondairak dioenez IV mendean monje batek Nazaretetik Amabirjina estatua beltza ekarri zuen Méridara (Espainia) eta 711ean mairuek konkistatu behar zutenean Romano eta Roderik monje bisigodoek ekarri zuten Nazaré-ra. Romano haitzulo batean bizi izan omen zen eta hau hiltzean Roderic-ek bertan ezarri zuen Nazareteko amabirjinaren estatua.

## Historia 
Lehenengo asentamentuak hondartzaren gainean izan ziren, itsasotik zetozen erasoetatik (vikingoak eta pirata frantses, ingles eta holandarrak) babesteko.

Aipatutako kondairari jarraiki, 1182an eliza bat eraiki zen Romano monjearen haitzuloaren gainean, izan ere Dom Fuas Roupinho zaldun tenplarioaren bizitza salbatu izanaren miraria egin izana omentzeko. 1377an Fernando I.a Portugalgoak eliza handiago bat eraiki zuen eta XVI eta XIX mendeen artean nabarmen aldatu eta handitu zen Nazaréko Andre Mariaren eliza.

Inguruan eratu zen herriak foruak eskuratu zituen 1514an.

## Turismoa 
Portugalgo Zilarreko kostaldeko (*Costa de Prata*) turismogune ezagunena da. Hondartza luzeak ditu, Portugalgfo onenak izatearen fama dutenak. Arrantzaleen jantzi koloretsuak ere aipatzekoak dira.

## Kirolak 
Garrett McNamara surflari hawaiiarrak surfeaturiko olaturik handienaren errekorra ezarri zuen Nazarén, 23'8 metrotako garaiera zuen olatua, 2011eko azaroan.

## Banaketa administratiboa 
### Fregesiak 
* Famalicão
* Nazaré
* Valado dos Frades

## Demografia 
## Iruditegia 

Irudi:Nazaré February 2013-2.jpg|Nazaréko Andre Mariaren eliza.
Irudi:Nazare 001.jpg|Nazaréko hondartza.
Irudi:Nazaré-Halage des barques de pêche-Pedro do Guilhim-1967 08 30.jpg|Arrantzaleen txalupak.
Irudi:Forte da Nazaré.jpg|Nazaréko gotorlekua.
Irudi:Farolim do Molhe Norte da Nazaré.jpg|Itsasargia.
Irudi:Nazaré .jpg|Nazaré ilunabarrean.

## Hiri senidetuak 
* 
* 

## Erreferentziak 
## Kanpo estekak 
*  Nazareko udalaren webgunea.
Harry Potter eta Azkabango presoa (filma)

**Harry Potter eta Azkabango presoa** (ingelesez *Harry Potter and the Prisoner of Azkaban*) 2004ko Alfonso Cuarón mexikar zinema zuzendariak zuzendutako fantasiazko filma bat da. J. K. Rowling idazlearen *Harry Potter eta Azkabango presoa* eleberrian oinarritua dago. Daniel Radcliffe, Rupert Grint, Emma Watson, Alan Rickman, Gary Oldman, David Thewlis, Emma Thompson, Michael Gambon eta Maggie Smith aktoreek antzeztu zuten.

Oscar Sarietarako bi izendapn jaso zituen: Jatorrizko soinu banda onenaren Oscar Saria (John Williams) eta Efektu berezi onenen Oscar Saria (Roger Guyett, Tim Burke, John Richardson eta William George).

## Argumentua 
Harry Potter (Daniel Radcliffe) eta bere adiskideak (Rupert Grint eta Emma Watson) Hogwarts ikastetxean hirugarren ikasturtea hasi bezain azkar misterio batkin topo egingo dute: Azkaban aztientzako espetxetik Sirius Black (Gary Oldman) presoak ihes egin berri du, Lord Voldemorten kide arriskutsua, eta Harry Potteretaz mendekatzeko asmoa du. Azti ikazle gaztetxoak ein handi batean Sirius espetxeratu zezaten lagundu baitzuen, hortaz Harryk beldur izateko sobera arrazoi badu.

## Aktoreak 
* Daniel Radcliffe: Harry Potter
* Rupert Grint: Ron Weasley
* Emma Watson: Hermione Granger
* Robbie Coltrane: Rubeus Hagrid
* Michael Gambon: Albus Dumbledore
* Richard Griffiths: Vernon Dursley
* Gary Oldman: Sirius Black
* Alan Rickman: Severus Snape
* Fiona Shaw: Petunia Dursley
* Maggie Smith: Minerva McGonagall
* Timothy Spall: Peter Pettigrew
* David Thewlis: Remus Lupin
* Emma Thompson: Sybill Trelawney
* Julie Walters: Molly Weasley

## Ikus gainera 
* *Harry Potter eta Azkabango presoa*

## Kanpo estekak 
* *Harry Potter eta Azkabango presoa* filmaren trailer edo iragarkia ikusgai. Youtube.com 
* *Harry Potter eta Azkabango presoa* filmaren IMDBko fitxa irakurgai 
* Filmaren webgunea
1966ko Munduko Alpetar Eski Txapelketa

**XIX. Munduko Alpetar Eski Txapelketa** Andeetako Portillo (Txile) herrian ospatu zen, 1966ko abuztuaren 4a eta 14a bitartean, Nazioarteko Eski Federazioak (NEF) eta Txileko Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Harry Potter eta Fenixaren Ordena (filma)

**Harry Potter eta Fenixaren Ordena** (ingelesez *Harry Potter and the Order of the Phoenix*) 2007ko David Yates estatubatuar zinema zuzendariarn fantasiazko filma bat da. J. K. Rowling idazlearen *Harry Potter eta Fenixaren Ordena* eleberrian oinarritua dago. Daniel Radcliffe, Rupert Grint, Emma Watson, Imelda Staunton, Michael Gambon, Ralph Fiennes, Helena Bonham Carter, Alan Rickman, Gary Oldman, Maggie Smith, Jason Isaacs, Robbie Coltrane, Emma Thompson eta Evanna Lynch aktoreek antzeztu zuten.

## Argumentua 
Magiaren Ministerioak Voldemort (Ralph Fiennes) berragertu izana sinisteari uko egin eta Albus Dumbledore (Michael Gambon), Harry (Daniel Radcliffe) eta bertsio ofiziala zalantzan jartzen duten guztien aurka joko du. Lehenbiziko aldiz, Luna Lovegood (Evanna Lynch) ikasle bitxia agertuko da. Ministroak Ministerioko langilea den Dolores Umbridge (Imelda Staunton) begirale eta irakasle berria izendatuko du, Hogwarts ikastetxean eskua sartu eta aurkako edozein pentsamolde zapuztu dezan.

Umbridgek ikastetxeko araudia goitik-behera aldatuko du, azkenenan bere burua zuzendari izendatu eta aurreko Dumbledore zuzendaria ordezkatuz, honek Harry eta bere adiskideak ekidinezineko borroka baterako prestatu eta ezkutuan entrenatu daitezen ekarriko du, talde honi Dumbledoreko Gudarostea izena ipiniz. Ikasturte amaieraldera, Harry, Ron (Rupert Grint), Hermione (Emma Watson), Neville (Matthew Lewis), Ginny (Bonnie Wright) eta Lunak Londresera bidaituko dut, Magiaren Ministerioaren egoitza den hiria, Harryren ikuskari batek Voldemortek Sirius Black (Gary Oldman) torturatzen ari dela eta ziurrenik hilko duela adierazten baitu. Borroka Blacken heriotza, Voldemort eta Dumbledoren arteko norgehiagoka, eta aztien komunitateak Jaun Ilunaren berragerpena onartzean amaituko da. Gainera, une honetantxe Harryri berau eta Voldemorti buruzko iragarpen bat azalduko zaio.

## Aktoreak 
* Daniel Radcliffe: Harry Potter
* Rupert Grint: Ron Weasley
* Emma Watson: Hermione Granger
* Evanna Lynch: Luna Lovegood
* Matthew Lewis: Neville Longbottom
* Bonnie Wright: Ginny Weasley
* Helena Bonham Carter: Bellatrix Lestrange
* Robbie Coltrane: Rubeus Hagrid
* Warwick Davis: Filius Flitwick
* Ralph Fiennes: Lord Voldemort
* Michael Gambon: Albus Dumbledore
* Brendan Gleeson: Mad-Eye Moody
* Richard Griffiths: Vernon Dursley
* Jason Isaacs: Lucius Malfoy
* Gary Oldman: Sirius Black
* Alan Rickman: Severus Snape
* Fiona Shaw: Petunia Dursley
* Maggie Smith: Minerva McGonagall
* Imelda Staunton: Dolores Umbridge
* David Thewlis: Remus Lupin
* Emma Thompson: Sybill Trelawney
* Julie Walters: Molly Weasley

## Ikus gainera 
* *Harry Potter eta Fenixaren Ordena*

## Kanpo estekak 
* *Harry Potter eta Fenixaren Ordena* filmaren trailer edo iragarkia ikusgai. Youtube.com 
* *Harry Potter eta Fenixaren Ordena* filmaren IMDBko fitxa irakurgai 
* Filmaren webgunea
Tesi (txosten akademikoa)

**Tesia** maila akademiko batera heltzeko osatu eta epaimahai baten aurrean azaldu eta defendatzen den txosten akademikoa da, gehienetan ikerketa-lan bati lotua.

Hezkuntza sisteman modu eskalonatuan antolatzen da.

* Gradu Amaierako Lana (''bachelor's thesis* ingelesez eta *Bachelorarbeit* alemanez) gradu titulua eskuratzeko
* Master Amaierako Lana (*master's thesis* ingelesez eta *Masterarbeit'' alemanez) master titulua eskuratzeko
* Doktorego-tesia doktore titulua eskuratzeko

## Kanpo estekak
Dossier (argipena)

**Dossier** hitzak adiera zenbait ditu:
* **dosier** edo txostena;
* *Dossier 51*, Gilles Perraulten eleberria;
* *Dossier*, Venezuelako telebista-saioa;
* *Dossier X*, *Jean Valhadi* komiki-seriearen istorioetako bat.
Miroslav Krleža

**Miroslav Krleža** ( ahoskatua; Zagreb,  - *ibidem*, ) Kroaziako idazlea izan zen. Jugoslaviako Zientzia eta Arteen Akademiaren presidente izandakoa, batzutan XX. mendeko kroaziar idazlerik inportanteentzat hartu dute.

## Lan hautatuak 
* *Hrvatski bog Mars* (1922)
* *Gospoda Glembajevi* (1928)
* *Povratak Filipa Latinovicza* (1932)
* *Balade Petrice Kerempuha* (1936)
* *Banket u Blitvi* (1939)

## Erreferentziak 
## Bibliografia 
* Agirre, Hasier: *Miroslav Krleza*. - Egan, 2010-3/4, 171-174.
* Agirre, Hasier: *Krleza, Miroslav, Adimenaren mugetan (I)*. - Egan, 2013-1/2, 161-212.
1969ko Espainiako Traineru Txapelketa

**1969ko Espainiako Traineru Txapelketa** (txapelketaren 22. ekitaldia) urte honetako irailaren 21ean jokatu zen Santanderren, eta Lasartek bere lehenengo txapelketa irabazi zuen.

## Historia 
Estropada emozionantea izan zen eta zortzi segundu baino gutxiagoko tartean sartu ziren aurreneko hiru ontziak. Lasarte nagusitu zen, hamabost egun lehenago Kontxako Banderan egin bezala. Hurrengo astean Nerbioiko Sari Handian ere bera izango zen garaile, urte bikaina osatuaz.

## Parte-hartzaileak 
## Emaitzak 
## Tripulazio irabazlea 
* Lasarte
** Patroia: Klaudio Etxeberria "Gorria"
** Arraunlariak:

## Ikus, gainera 
* Espainiako Traineru Txapelketa

## Kanpo estekak
Analisi tekniko

Burtsan, **analisi teknikoa** iraganeko kotizazio eta prezioen bilakaeran oinarriturik etorkizuneko joerari buruzko aurresanak egiteko metodo grafiko eta kuantitatiboen multzoa da, maiz estrapolazioak eginez. Metodo grafikoak **kartismo** (ingelesez, *chartism*) izendapenean bildu izan dira batzuetan, zentzu hertsian metodo kuantitatiboak analisi teknikoan jasotzen ziren bitartean, baina egun metodo guztiak analisi tekniko izendapenean biltzen dira. Metodo horien hastapenak Charles Dow ekonomiako kazetariari zor zaizkio, kotizazioen bilakaera aztertzen duen Dow teoria garatu zuena XIX. mendearen bukaeran. Analisi teknikoaren baliagarritasuna eztabaidatsua da, merkatu efizientearen hipotesiaren arabera merkatuak aurresanezinak baitira. Egun, bereziki dibisa-merkatuetako bilakaera aurresateko erabiltzen da.

## Analisi teknikoaren printzipioak 
Burtsako prezioak aktiboen funtsezko analisian aztertzen den balio intrintsekoan oinarritzen direla baztertu eta inbertitzaileen itxaropenek, faktore psikologiko kolektiboek alegia, eragiten dituztela da analisi teknikoaren printzipio nagusia. Gizabanakoen itxaropen, uste eta ondoriozko jokabideak aurresanezinak diren arren, jendetzaren psikologia aurresan egin daitekeela baieztatzen du analisi teknikoak, bereziki iragan labur nahiz luzeari erreparatuz, iraganean jendetzaren etorkizuneko jokabidearen gakoak baitaude. John Maynard Keynes ekonomilaria izan zen teoria horren defendatzaile famatuenetako bat; bere hitzetan, *ez da zentzuzkoa bere etorkizuneko errendimenduagatik 30 balioko duen aktibo batengatik 25 erostea, hiru hilabetetan merkatuak 20 baloratuko duela pentsatzen bada aldi berean*.

## Erreferentziak 
## Kanpo estekak
1970eko Espainiako Traineru Txapelketa

**1970eko Espainiako Traineru Txapelketa** (txapelketaren 23. ekitaldia) urte honetako abuztuaren 15ean jokatu zen Coruñan, eta Pedreñak bere zortzigarren txapelketa irabazi zuen.

## Historia 
Gipuzkoa (Lasarte-Michelin), Bizkaia (Zierbena) eta Kantabriako (Astillero) txapeldunak eta Galizia (Jubias) eta Asturiasko (Castropol) ordezkariek hartu behar zuten parte, baina sei trainerurentzako tokia zegoenez abuztuaren 10ean Gipuzkoa, Bizkaia eta Kantabriako azpitxapeldunek estropada jokatu zuten Portugaleten seigarren trainerua zein izango zen erabakitzeko. Hona hemen emaitza:
* 1. SDR Pedreña..........21:47:1/5
* 2. Hondarribia AE........21:49:4/5
* 3. Kaiku AKE...............23:09:1/5

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: Jesús Castanedo
** Arraunlariak:

## Ikus, gainera 
* Espainiako Traineru Txapelketa

## Kanpo estekak
Heteronomia

**Heteronomia** norberak ezarri ez dituen arauen arabera edo horien mendean egotea da. Autonomiaren aurkako kontzeptua da.

### Ikus, gainera 
* Alienazio

## Kanpo estekak
1968ko Espainiako Traineru Txapelketa

**1968ko Espainiako Traineru Txapelketa** (txapelketaren 21. ekitaldia) urte honetako abuztuaren 14 eta 15ean jokatu zen Donostian, eta Pedreñak bere zazpigarren txapelketa irabazi zuen.

## Historia 
Bi egunetan jokatu zen estropada. Lehenengoan Pedreña, Astillero, Hondarribia eta Lasarte sailkatu ziren igandeko ohorezko txandarako. Gainontzekoek ez zuten txapelketa irabazteko aukerarik. Pedreñak 20 segundu atera zizkion bigarrena izan zen Astillerori. Gipuzkoarrak atzean gelditu ziren.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: Rubén Laso
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1971ko Espainiako Traineru Txapelketa

**1971ko Espainiako Traineru Txapelketa** (txapelketaren 24. ekitaldia) urte honetako irailaren 18 eta 19an jokatu zen Portugaleten, eta Oriok bere seigarren txapelketa irabazi zuen.

## Historia 
Nerbioiko Sari Handiaren jardunaldi biak erabili ziren txapelketa jokatzeko, larunbatekoa sailkapen estropada gisa eta igandekoa Espainiako txapelketa izan zen, Nerbioiko Sari Handiaren bandera aldiz bi jardunaldietako denborak batuz lortzen zen.

Larunbatean Astillero nagusitu zitzaion Oriori 9 segunduren aldeaz. Ohorezko txandarako sailkatu ziren beste bi taldeak Lasarte eta Kaiku izan ziren. Igandean Oriok sei segundutako aldea atera zion Astillerori. Horrela beraz Orio izan zen Espainiako txapelduna eta Astillero Nerbioiko Sari Handiaren bandera eraman zuena.

Igandeko estropadan Espainiako txapelketarekin batera "Trofeo Conmemoración de la Marina" garaikurra jaso zuen Oriok.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Patroia: Juan Lizarralde "Altxerri"
** Arraunlariak: Nikasio Uranga, Agustin Irastorza, Jose Luis Korta, Jesus Mari Perona, Juan Atxaga, Juan Angel Lekuona, Jose Zumeta "Salmasti", Jose Mari Gozategi, Jose Migel Bereziartua, Jose Ramon Lizarralde, Jesus Mari Agote, Jose Inazio Perona eta Patxi Sarasua.

## Ikus, gainera 
* Espainiako Traineru Txapelketa

## Kanpo estekak
1972ko Espainiako Traineru Txapelketa

**1972ko Espainiako Traineru Txapelketa** (txapelketaren 25. ekitaldia) urte honetako irailaren 16 eta 17an jokatu zen Donostian, eta Astillerok bere lehenengo txapelketa irabazi zuen.

## Historia 
Astillerok talde indartsua osatu zuen 1972ko denboraldian, baina Kantabriako txapelketan huts egin zuen eta ondorioz ezin izaz zuen parte hartu Kontxako Banderan, txapelduna baino ez baitzen sailkatzen. Hori horrela, oso ondo prestatu zituen gainerako estropadak, eta bereziki Espainiako txapelketa.

Larunbatean sailkapen estropada jokatu zen eta Astillerorekin batera Lasarte, Orio eta Getaria sailkatu ziren Espainiako txapelketako ohorezko txandarako. Igandean Astillero eta Lasarteren arteko lehia estua izan zen eta azkenean kantabriarrak nagusitu ziren zortzi segunduren aldearekin.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Astillero
** Patroia: Jose Angel Lujanbio
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1931ko Munduko Alpetar Eski Txapelketa

**I. Munduko Alpetar Eski Txapelketa** Alpeetako Mürren (Suitza) herrian ospatu zen, 1931ko otsailaren 19a eta 23a bitartean, Nazioarteko Eski Federazioak (NEF) eta Suitzako Eski Elkarteak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Chory Castro

**Gonzalo Castro Irizábal**, goitizenez **«Chory»** (Trinidad, Uruguai, 1984ko irailaren 14a) Errealean jokatzen duen ezker hegaleko jokalaria da. 2013/2014 denboraldian oso gutxi jokatu zuen, Griezmann haren aurretik zegoelako. 2014/2015 denboraldian, Griezmann Atletico Madrila joan zelarik, ezker hegaleko leku hura libre geratu zen, eta Choryk bete zuen.

## Kirol ibilbidea 
## Kanpo estekak
1973ko Espainiako Traineru Txapelketa

**1973ko Espainiako Traineru Txapelketa** (txapelketaren 26. ekitaldia) urte honetako irailaren 14 eta 15ean jokatu zen Santoñan, eta Oriok bere zazpigarren txapelketa irabazi zuen.

## Historia 
Gipuzkoa, Bizkaia eta Kantabriako traineruak baino ez ziren aurkeztu txapelketara. Larunbatean sailkapen estropada jokatu zen eta Orio, Lasarte, Astillero eta Santoñak eskuratu zituzten ohorezko txandarako txartelak. Igandean Orio izan zen nagusi eta Lasarte bigarrena, zortzi segundutara.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Patroia: Juan Lizarralde "Altxerri"
** Arraunlariak: Iñaki Arrillaga, M.A. Solabarrieta, Agustin Irastorza, Antonio Maria Peña, Juan Angel Lekuona, Estanislao Sarasua, Jesus Mari Agote, J. Zumeta, Jose Ramon Lizarralde, Luis Mari Olasagasti, Patxi Osa "Itziar", Jesus Mari Perona, Jose Mari Gozategi

## Ikus, gainera 
* Espainiako Traineru Txapelketa

## Kanpo estekak
Sofiane Feghouli

**Sofiane Feghouli** (; Levallois-Perret, Frantzia, ) frantziar-aljeriar futbolaria da, Valencia CF taldean jokatzen duena. Eskuin hegalean jokatzen du eta Aljeriako futbol selekzio nazionalarekin aritutakoa da.

## Ibilbidea
1974ko Espainiako Traineru Txapelketa

**1974ko Espainiako Traineru Txapelketa** (txapelketaren 27. ekitaldia) urte honetako irailaren 28 eta 29an jokatu zen Portugaleten, eta Oriok bere zortzigarren txapelketa irabazi zuen, Pedreñarekin batera palmaresaren goialdean kokatu zen horrela.

## Historia 
Nerbioiko Sari Handiaren jardunaldi biak erabili ziren Espainiako txapelketa jokatzeko. Larunbateko estropadak sailkatzeko balio zuen eta igandeko ohorezko txandan erabaki zen txapelduna. Jardunaldi bietako denboren baturak Nerbioko Sari Handiaren irabazlea erabakiko zuen.

Estropada biak Oriok irabazi zituen, baina igandeko estropada oso estua izan zen, Oriok Lasarteri segundu bosten bat baino ez baitzion atera, inoizko tarterik txikiena. Astillero eta Castrok osatu zuten ohorezko txanda.

Aipatzekoa da larunbateko estropadan Santanderren traineruak Kaikurena jo zuela. Ondorioz Santander deskalifikatua izan zen eta Kaikuk denbora dezente galdu eta ezin izan zuen ohorezko txandara sartu.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Patroia: Juan Lizarralde "Altxerri"
** Arraunlariak: Andoni Elizalde, J.L. Bereziartua, Dionisio Redondo, Angel Irastorza, Migel Angel Solabarrieta, J.L. Zinkunegi, Juan Atxaga, Andres Ibarguren, Jose Ramon Lizarralde, Luis Mari Olasagasti, Jose Inazio Perona, Jesus Mari Perona eta Jose Mari Bereziartua.

## Ikus, gainera 
* Espainiako Traineru Txapelketa

## Kanpo estekak
1932ko Munduko Alpetar Eski Txapelketa

**II. Munduko Alpetar Eski Txapelketa** Alpeetako Cortina d'Ampezzo (Italia) herrian ospatu zen, 1932ko otsailaren 4a eta 6a bitartean, Nazioarteko Eski Federazioak (NEF) eta Italiako Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
Alfred Espinas

**Alfred Victor Espinas** (Saint-Florentin, Yonne, 1844ko maiatzaren 23a - 1922ko otsailaren 24a) soziologo frantsesa izan zen eta Friedrich Nietzsche filosofoarengan izan zuen eraginagatik ezaguna izan zen.

Auguste Comteren eta Herbert Spencer-en ikasle, filosofia eta ekonomia sozialaren historiako irakasle izan zen. Zientzia Moral eta Politikoen Akademiako kide izendatu zuten 1905ean.

Stéphane Mallarmé-ren ikaskide izan zen Sens-eko lizeoan.

## Lanak 
* *Des Sociétés animales, étude de psychologie comparée* (1877) Testua linean
* *La Philosophie expérimentale en Italie, origines, état actuel* (1880) Testua linean
* *Histoire des doctrines économiques* (1891) Testua linean
* *Les Origines de la technologie : étude sociologique* (1897) Testua linean
* *La Philosophie sociale du XVIIIème et la Révolution* (1898) Testua linean
* ''Descartes et la morale : études sur l'histoire de la philosophie de l'action* (2 liburuki, 1925)

## Bibliografia 
* Jean Ostrowski, *Alfred Espinas, précurseur de la praxéologie: Ses antécédents et ses successeurs'', Librairie Générale de Droit et de Jurisprudence, Paris, 1973
Esteban Granero

**Esteban Félix Granero Molina** (Pozuelo de Alarcón, 1987ko uztailaren 2a) espainiar futbolaria da. Espanyolen dabilen eta ibilbide handia duen jokalaria da, erdilari jokatzen duena. 2013an aukera gutxi izan zuen lesioengatik, baina 2014an hamaikakoan sartu zen. 2017. urterarte hamaikakoetan sartu-irten asko egin zituen, eta urte honetan Espanyolera joan zen. Han titularra da.

Real Madrilen hasi zen Granero. Han maila ona erakutsi zuen, eta talde batzuen interesa piztu zuen, besteak beste Queens Park Rangersena. Harexek fitxatu zuen. 2013/2014 denboraldian Errealera utzita etorri zen, eta Errealak, ikusita Granero nolakoa zen, lau urterako kontratatu zuen. 2017an berriz, Espanyolek fitxatu zuen beste hiru denboraldirako.

## Ibilbidea 
## Kanpo estekak
Instituzionalismo (argipena)

**Instituzionalismo** gizarte zientzietan instituzio eta erakundeen eragina aztertu eta horren garrantzia nabarmentzen duten teoria eta eskolen multzo bat da. Zehazkiago:
* neoinstituzionalismoa, gizartean instituzioek duten eragina aztertzen duen soziologia-eskola;
* ekonomian, ekonomia instituzionala, instituzioek (ikaskuntza, eboluzioa) portaera ekonomikoan duten eragina aztertzen duen eskola, Thorstein Veblenen horri buruz egindako lanaren haritik eratutakoa, eta preferentzia, baliagarritasun eta oreka ekonomiko kontzeptuak darabiltzaten teoriekin kontrajarria;
* ekonomian, ekonomia instituzional berria, aurrekoaren haritik, baina efizientzia, jabetza-eskubideak, transakzio-kostuak eta beste kontzeptu batzuk bereganatuz, merkatu, enpresa eta beste instituzioen rol ekonomikoa aztertzen duena, eta bereziki Ronald Coase, Douglass North, Elinor Ostrom eta Oliver Williamson ekonomilari nabarmenek ordezkatzen dutena.
Harry Potter eta Odol Nahasiko Printzea (filma)

**Harry Potter eta Odol Nahasiko Printzea** (ingelesez *Harry Potter and the Half-Blood Prince*) 2009ko David Yates ingeles zinema zuzendariak zuzendutako fantasiazko filma bat da. J. K. Rowling idazlearen *Harry Potter eta Odol Nahasiko Printzea* eleberrian oinarritua dago. Daniel Radcliffe, Rupert Grint, Emma Watson, Helena Bonham Carter, Jim Broadbent, Robbie Coltrane, Michael Gambon, Alan Rickman, Maggie Smith, Julie Walters, Bonnie Wright, Mark Williams eta Tom Felton aktoreek antzeztu zuten.

## Argumentua 
Ingalaterran barna hedatzen ari diren hondamendiak eta Lord Voldemort eta bere Heriojaleek burutzen dituzten muggledarren aurkako erasoak gertatzen ari diren bitartean, Harry Potter (Daniel Radcliffe) eta bere adiskideak (Rupert Grint eta Emma Watson) Hogwarts ikastetxean euren seigarren ikasturtea hastera doaz. Lord Voldemortek Draco Malfoyeri (Tom Felton) betekizun baten ardura eman eta Snapek (Alan Rickman) hura babestu eta betekizuna gauzatzeko mutila gai ez bada, berak burutuko duela zin egin du.

Nahiz eta gaizkiaren indarrak sar ez daitezen segurtasun neurriek ikastetxea gotorleku batean bilakatu izan, hainbat ikasle azalpenik gabeko erasoen biktima izan dira. Era berean, Harryk «Odol Nahasiko Printzearen» jabetzakoa den edabe-liburu bat topatuko du, honen bidez ikasturte osoan edabeak prestatzeko laguntza izanen du. Dumbledore (Michael Gambon) eta Harryk Lord Voldemorten iragana arakatuko dute, horretarako zuzendariak bildutako oroimenak erabiliz, mutila azken borrokarako egoki prestatu nahi baitu. Horace Slughorn (Jim Broadbent) edabe irakaslearen oroimenei esker, Dumbledore eta Harryk Lord Voldemortek heriotza saiesteko asmoz bere arima «horgurutzeak» izenko zazpi objektuetan banatu zuela jakingo du. Azken objektu hauek bilatzen jardun ondoren, Snapek Dumbledore zuzendaria erailko du, hiltzailearen leialtasuna zalantzan geldituz eta goreneko ahalmena Voldemorten esku lagaz, honela mundu magikoaz bigarren aldiz nagusitzen saia dadin.

## Aktoreak 
* Daniel Radcliffe: Harry Potter.
* Rupert Grint: Ron Weasley
* Emma Watson: Hermione Granger
* Jim Broadbent: Horace Slughorn
* Helena Bonham Carter: Bellatrix Lestrange
* Robbie Coltrane: Rubeus Hagrid
* Warwick Davis: Filius Flitwick
* Tom Felton: Draco Malfoy
* Bonnie Wright: Ginny Weasley
* Michael Gambon: Albus Dumbledore
* Alan Rickman: Severus Snape
* Maggie Smith: Minerva McGonagall
* Timothy Spall: Peter Pettigrew
* David Thewlis: Remus Lupin
* Evanna Lynch: Luna Lovegood
* Julie Walters: Molly Weasley
* Mark Williams: Arthur Weasley
* Matthew Lewis: Neville Longbottom

## Ikus gainera 
* *Harry Potter eta Odol Nahasiko Printzea*

## Kanpo estekak 
* *Harry Potter eta Odol Nahasiko Printzea* filmaren trailer edo iragarkia ikusgai. Youtube.com 
* *Harry Potter eta Odol Nahasiko Printzea* filmaren IMDBko fitxa irakurgai 
* Filmaren webgunea
Pushing Tin

**Pushing Tin** 1999ko Mike Newell ingeles zinema zuzendariaren komedia-drama filma bat da. John Cusack, Billy Bob Thornton, Cate Blanchett, Angelina Jolie eta Jake Weber aktoreek antzeztu zuten.

## Argumentua 
Nick Falzone (John Cusack) New York hiriko airportuko terminal bateko hegazkin trafiko kontrol dorreko langile harroxkoa da. TRACON delakoa Long Islanden dagoen aire-kontrol gune kaotiko bat da, egunero hiriko Kennedy, LaGuardia eta Newark aireportuetako eremu mugatuan lurrartu eta aireratzen diren 7.000 hegaldi kontrolatzen ditu. Nickek Newark aireportuko erradar pantailan lan egiten du, hain zuzen ere, hiriko hiru aireportuetatik hegazkin trafiko gehiena duena da, eta bere lanean herrialdeko onenetakoa da. Ez baduzu sinisten, galdegiozu berari.

Dena Russell Bell (Billy Bob Thornton) hirira ailegatzearkin bat aldatuko da. Albuquerque, Phoenix eta Denverreko aireportuetatik igaro ondoren, cowboy motorzale eta Zen maisu baten arteko nahasketa den Russell New Yorkera hegazkin trafiko gehiagoren bila dator. Behinola, Boing 747 hegazkin baten motor indartsu bat martxan zegoela, hareen aurrean zutik eta irmo mantendu zen tipo hura da, soilik aire korronte bat sentitu nahi zuelako. Dei ezaiozue eroa, berarentzat losintxa izango da.

## Aktoreak 
* John Cusack: Nick "The Zone" Falzone
* Billy Bob Thornton: Russell Bell
* Cate Blanchett: Connie Falzone
* Angelina Jolie: Mary Bell
* Jake Weber: Barry Plotkin
* Kurt Fuller: Ed Clabes
* Vicki Lewis: Tina Leary
* Matt Ross: Ron Hewitt
* Jerry Grayson: Leo Morton
* Michael Willis: Pat Feeney
* Philip Akin: Paul
* Mike O'Malley: Pete
* Neil Crone: Tom
* Matt Gordon: Ken
* Joe Pingue: Mark
* Dwight McFee: kontrolari beteranoa
* Michael Hyatt: Trudy
* John Carroll Lynch: Freeze doktorea
* Kiersten Warren: Karen

## Kanpo estekak 
* *Pushing Tin* filmaren trailer edo iragarkia ikusgai. Youtube.com 
* *Pushing Tin* filmaren IMDBko fitxa irakurgai
Harry Potter eta Suaren Kopa (filma)

**Harry Potter eta Suaren Kopa** (ingelesez *Harry Potter and the Goblet of Fire*) 2005eko Mike Newell britainiar zinema zuzendariak zuzendutako fantasiazko filma bat da. J. K. Rowling idazlearen *Harry Potter eta Suaren Kopa* eleberrian oinarritua dago. Daniel Radcliffe, Rupert Grint, Emma Watson, Michael Gambon, Ralph Fiennes, Brendan Gleeson, Gary Oldman, Miranda Richardson, Alan Rickman, Maggie Smith, Robert Pattinson, Clémence Poésy eta Stanislav Ianevski aktoreek antzeztu zuten.

## Argumentua 
Udaldean, Munduko Quidditch Txapelketa ospatzen ari direla, Lord Voldemorten (Ralph Fiennes) antzinako jarraitzaileak ziren Heriojaleek txapelketaren egoitza erasotuko dute. Gertakari honek Voldemorten boterea oraindik guztiz desagertu ez dela adierazten du, honi Harryren (Daniel Radcliffe) amesgaiztoak gehitu ezkero, Lord Voldermortenen itzulera berehalakoa izango dela aurreiragartzen da.

Hogwarts ikastetxea Hiru Aztin Txapelketaren egoitza bilakatuko da, Europako hiru magia eskolak elkar lehiatzen diren norgehiagoka, honetan eskola bakoitzeko ordezkari banak urte osoan zehar hiru proba gainditu beharko ditu. Halere, Barty Crouch Jr.-ek (Roger Lloyd-Pack) lehiaketan azpijokoa egin eta azkenean Harry berak ere parte har dezan derrigortuko du, araudiaren arabera adingabea izan eta hiru lehiakidek parte har dezaketen arren. Azken proba Lord Voldemort berpizteko azpijokoa besterik ez da, honela Harry harekin borrokatu eta bietako bat hil dadin.

## Aktoreak 
## Ikus gainera 
* *Harry Potter eta Suaren Kopa*

## Kanpo estekak 
* *Harry Potter eta Suaren Kopa* filmaren trailer edo iragarkia ikusgai. Youtube.com 
* *Harry Potter eta Suaren Kopa* filmaren IMDBko fitxa irakurgai 
* Filmaren webgunea
Tisi (argipena)

**Tisi** hitzak adiera zenbait ditu:
* birika eta beste zenbait organoen ahitzea adierazteko terminoa da, hainbat gaixotasunen ondorioz. Medikuntzan gutxitan aipatzen da egun eta gaixotasun zehatza aipatzea hobesten da. Tisia pairatzen dutenak **tisikoak** dira. Zehatzago, honako tisi mota hauek bereizten dira:
** **biriketako tisia** edo tuberkulosia;
** **tisi nerbiosoa** edo nerbiotako anorexia;
** **laringeko tisia**, laringitis mota bat.
* Benvenuto Tisi, Errenazimentuko margolaria.
Gaixotasun arraro

thumb|300px|Alboko esklerosi amiotrofiko, gaixotasun arraro bat, sufritzen duen Stephen Hawking, Jerusalemen.
**Gaixotasun arraro** bat populazioaren kantitate murriztu batek sufritzen duen gaixotasunari deritzogu. Europan adibidez, gizartearen %0,05 bati eragiten diote. Estatu Batuetan, berriz, 200.000 gaixo baino gutxiago dituenak dira. Beste alde batetik, gaixotasun arraroen eguna otsailaren 28an da. Espainiar estatuko gaixotasun arraroen erakundeak FEDER du izena. Munduko Osasun Erakundeaen datuek esaten dutenez, 7000 gaixotasun arraro daude une honetan. Eta populazioaren %7ari eragiten diote.

Ez dago mundu osoan zehar adostuta dagoen definiziorik. Baina normalki, arrarotzat hartzen diren gaixotasunak, genetikoki heredatzen dira edo genetikan gertatzen diren aldaketen erruz agertzen dira. Gainera, gaixotasun arraro ia guztiek ez dute botika edo sendagai eraginkorrik.

## Ezaugarriak 
Esan bezala, gaixotasun arraroen %80a genetikoak dira era ondorioz, sendaezinak. Bestalde, gaixotasun hauen sintomak ez dira jaio era berehala nabaritzen, baizik eta batzuetan, behin pertsona heldua denean nabaritu ahal dira.

## Arazoak eta laguntza 
Gaixotasun arraro hauek dituzten botikak oso urriak dira eta gehien bat gaixotasun hauek sortutako sintomak baretzeko besterik ez dira baliogarriak.
Lehen esan moduan, nahiz eta arraroak izan populazio mundialaren kantitate handi batek sufritzen ditu. Eta beraz hauen ikasketarako diru laguntzak behar beharrezkoak dira. Hainbat talde sortu dira gizarte osoa kontzientziatzeko asmoz, Espainian adibidez, FEDER. Estatu Gobernuek urtero diru kopuru bat inbertitzen du gaixotasun hauen ikasketa garatzeko. Azkenik, ezin dugu esan Europa gai honetan gehiegi inbertitzen duenik baina, EURORDIS izeneko instituzio ikertzailea sortu zen 2002. urtean.

## Kanpo estekak
Sozioekonomia

**Sozioekonomia** gizarte harreman eta instituzioen eta ekonomiaren arteko erlazioak aztertzen dituen jakintza-arloa da. Ekonomia neoklasikoaren aurkako ikuspuntu batetik abiatzen da: ekonomia klasikoan gizabanakoek euren interesei begira soilik jokatzen duten bitartean, sozioekonomiak ekonomia gizarte eta kultura batean sustraiturik dagoelako baieztapenetik abiatzen da.

## Kanpo estekak
Biologia molekularraren dogma nagusia

thumb|Marra jarraituek dogma nagusiaren muina azaltzen dute. Marra ez-jarraituek dogma nagusia jarraitzen ez duten kasu bereziak dira.

**Biologia molekularraren dogma nagusia** Francis Crick-ek eta James Watson-ek 1953an argitaratutako enuntziatua da, informazio genetikoaren norabidea azaltzen duena. Horren arabera, zelula batean informazio genetikoa ADNan dago, eta transkripzioa izeneko prozesuan ARN mezularira pasatzen da; geroago, itzulpena prozesuan, ARN mezulari horretan dagoen informazio genetikoak proteinak sortzen ditu. Era eskematikoan:

ADN → ARN (Transkripzioa)

ARN → PROTEINA (Itzulpena)

Crick bera konturatu zen geroago "dogma" hitza ez zela oso egokia aurreko hipotesia plazaratzeko. Dogma berba lotura handiagoa du erlijioarekin zientziarekin baino. Zientziaren ezagupenak dinamikoak direnez, ez dirudi oso zientifikoa dogmak aipatzea, egi absolutu eta aldaezinak bailiran.

Orokorrean Crick-en hipotesia zuzena bada ere, badaude salbuespen txiki batzuk informazio genetikoaren norabidean:

* Erretrobirusak: Retroviridae familiako birusen material genetikoa ARNa da. Alderantzizko transkriptasa izeneko entzimari esker, ARN-tik abiatuta ADN sintetizatzen dute birus horiek, zelula ostalariaren genoman integratzen dena. 1970ko hamarkadan ikerlariek agerian jarri zuten erretrobirusen portaera genetikoa, dogma nagusiaren aurka zuzenean jotzen dena.

* Prioiak: prioiak informazio genetikorik gabeko proteinak dira, "ugaltzeko" gaitasuna dutenak. Ugaltzeko ahalmena ez dator itzulpena prozesutik, dogma nagusiak ezartzen duen bezala. Zorrotz izanik, baina, ugaldu baino gehiago prioiek mota bereko proteinen konformazioa "aldatu" egiten dute.

* Erribozimak: jarduera katalitikoa duten ARNaren molekulak dira. Haien molekulek ugaltzeko ahalmena dute, ADN eta proteinarik gabe

* ARN mezularirik gabeko itzulpena: zelularik gabeko sistema batean, eta ARNrik gabe, zientzialariak gai izan dira ADNtik zuzenean proteinak sortzeko, erribosomak erabiliz. "In vitro"ko saio horiek dogma nagusiaren muina kolokan jarri dute.

## Kanpo estekak
Golden retriever

**Golden retrieverra** (euskaraz: urrezko kobratzailea) txakur arraza bat da. Erresuma Batuan sortu zen, zehazki Eskozian, 1850. urte inguruan. Golden retrieverra, miatzeko dituen ezaugarriak direla eta, bloodhoundekin edo ur-spanielekin alderatu daiteke, eta ehiza-txakur trebea da.

## Kanpo estekak
Xbox One

**Xbox One** Microsoftek plazaratu duen bideokontsolarik berriena da. 2013ko azaroaren 22an atera zuten Austrian, Brasilen, Kanadan, Frantzian, Alemanian, Irlandan, Italian, Mexikon, Zeelanda Berrian, Espainian, Erresuma Batuan eta AEBetan. Europako beste 8 herrialdetan, 2014ra arte atzeratu zuten: Belgika, Danimarkan, Finlandia, Herbehereak, Norvegia, Errusia, Suedia eta Suitza. Bere prezioa dolarretan 499koa zen baina eurotan 399. Xbox 360rekin konparatuz hau bakarrik erabili ahal da kinectekin, xbox kamara antzerako bat mugimendiak eginez jolasteko.

Xbox one GPU bat sartuta dauka dagoela oinarrituta AMD tekonolian, hau da, HD7790 xbox 360 baina 10 aldiz potentzia gehiagokoa. GPUa dauka 768 Shaders y 1,31 TFLOPS/s-eko potentzia dauka.Microsoftek DirectX 12rekin lankidetzan dago beraz Xbox ere dauka microsofteko lainoa beraz, honekin kapaz dira kalkulatzeko eta askatzeko kontsolen prozezamendua.

## Kanpo estekak
1934ko Munduko Alpetar Eski Txapelketa

**IV. Munduko Alpetar Eski Txapelketa** Alpeetako Saint-Moritz (Suitza) herrian ospatu zen, 1934ko otsailaren 15a eta 17a bitartean, Nazioarteko Eski Federazioak (NEF) eta Suitzako Eski Elkarteak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
1975eko Espainiako Traineru Txapelketa

**1975eko Espainiako Traineru Txapelketa** (txapelketaren 28. ekitaldia) urte honetako abuztuaren 30 eta 31n jokatu zen Gijónen, eta Oriok bere bederatzigarren txapelketa irabazi zuen, palmaresean nagusi bihurtu zen horrela.

## Historia 
Asturiasen jokaturiko lehenengo Espainiako txapelketa izan zen. Asturiarren ordezkaria Luanco izan zen eta ez zen galiziarren ordezkaririk izan, horrela beraz zazpi traineru izan ziren lehian. Larunbatean Orio, Lasarte, Castro Urdiales eta Astillero izan ziren sailkaturikoak, eta igandean gipuzkoarren arteko lehia izan zen. Oriotarrek hiru segunduko tartea atera zioten auzokoei.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Patroia: Juan Lizarralde "Altxerri"
** Arraunlariak: Dionisio Redondo, Andoni Elizalde, Estanislao Sarasua, Migel Angel Solabarrieta, Joakin Manterola, Juan Angel Lekuona, Juan Atxaga, Andres Ibarguren, Jose Ramon Lizarralde, Luis Mari Olasagasti, I. Salsamendi, Jesus Mari Perona eta Jose Mari Bereziartua.

## Ikus, gainera 
* Espainiako Traineru Txapelketa

## Kanpo estekak
Alnwick gaztelua

**Alnwick gaztelua** (ingelesez *Alnwick Castle*) Ingalaterrako ipar-ekialdeko Northumberland konderriko Alnwick udalerrian dagoen gaztelu bat da.

Zatirik antzinakoenak 1096an, Yves de Vescy, Alnwickeko baroiak normandiar konkistaren garaian eraikitakoak dira. Luzaroan, Ingalaterrako Erresuma eskoziarren erasoaldietatik babesteko Eskoziako Erresumaren mugatik hurbil zeuden defentsa gotorlekutako bat izan zen.

## Zinema 
Filma ospetsu ugari bertan girotu izan dira, tartean, *Becket* (1964), *Robin Hood: Prince of Thieves* (1991), *Elizabeth* (1998), ''Harry Potter and the Philosopher's Stone* (2001), *Harry Potter and the Chamber of Secrets* (2002), *Robin Hood* (2010).

Telesaila ezagun ugari ere girotu izan dira: *The Black Adder* (1983) eta *Robin of Sherwood'' (1984–1986).

## Kanpo estekak 
* Alnwick gazteluaren webgunea
Kea (argipena)

**Kea** hitzak adiera zenbait ditu:
* kea, erretzen ari den material bati darien gasezko edo partikula solidoak;
* *Nestor notabilis* hegaztiaren izen arrunta;
* KEä, Euskal Herriko indie eta pop-rock musika-taldea, 2006 urtean sortua;
* Kea, Egeo Itsasoko uhartea;
* Kea, Cornwalleko herria;
* Mauna Kea, Hawaiiko sumendia.